
Comisia de analiză a cererilor privind repartizarea și schimbul locuințelor 
din fondul locativ administrat de UAT Cisnădie
Nr. 20 / 08.06.2026



PROCES-VERBAL
al ședinței Comisiei de analiză a cererilor privind repartizarea și schimbul locuințelor din fondul locativ administrat de UAT Cisnădie


Încheiat astăzi, 08.06.2026, cu ocazia ședinței Comisiei de analiză a cererilor privind repartizarea și schimbul locuințelor din fondul locativ administrat de UAT Cisnădie, convocată în baza Convocatorului nr. 14 / 27.05.2026. 

Ședința s-a desfășurat în format fizic conform convocatorului.
La ședință au participat membrii comisiei:

· ______________________ – Președinte; 
· ______________________ – Secretar; 
· ______________________ – Membru; 
· ______________________ – Membru; 
· ______________________ – Membru; 
· ______________________ – Membru; 
· ______________________ – Membru. 
De asemenea, a participat dna consilier juridic _____________________ – consilier juridic. 

Comisia de analiză a cererilor privind repartizarea și schimbul locuințelor din fondul locativ administrat de UAT Cisnădie, legal constituită în baza Dispoziției nr. 17 / 21.01.2026, întrunită în ședință pentru analizarea dosarelor depuse conform ordinei de zi, constată și hotărăște următoarele:

1. Solicitarea dnei Efimof Codruța Ioana privind schimbarea locuinței din fondul locativ de stat
Comisia a analizat solicitarea formulată de dna Efimof Codruța Ioana privind schimbarea locuinței din fondul locativ de stat și a invitat solicitanta la ședință pentru susținerea cererii și prezentarea motivelor care au stat la baza acesteia. 
În cadrul discuțiilor, comisia a prezentat solicitantei posibilitatea repartizării unei locuințe situate în Cisnădie, str. Cindrelu, nr. 18. Solicitanta și-a exprimat nemulțumirea față de această variantă, arătând că nu este de acord cu mutarea în locuința propusă, solicitând identificarea unei alte soluții locative. 
Membrii comisiei au explicat că, la acest moment, nu există locuințe disponibile în alte zone indicate de solicitantă, respectiv pe str. Wernigerode, locuințele existente fiind ocupate și aflate sub contract de închiriere. De asemenea, s-a precizat că locuința propusă reprezintă singura variantă disponibilă în prezent pentru soluționarea cererii. 
În vederea unei evaluări obiective, comisia a propus solicitantei să vizualizeze locuința situată în Cisnădie, str. Cindrelu, nr. 18, jud. Sibiu, urmând ca ulterior să comunice în scris dacă acceptă sau refuză această variantă. S-a stabilit acordarea unui termen de 5 zile de la data vizionării pentru transmiterea răspunsului. În situația în care dna. Efimof Codruța Ioana nu transmite raspunsul în scris către Compartimentul locuințe și spații cu altă destinație în termenul stabilit, lipsa răspunsului va fi considerată refuz al variantei locative propuse.
Totodată, solicitantei i s-a oferit soluția schimbului de locuințe, dacă doamna găsește un alt locatar care să accepte schimbul de locuințe.
Doamna Efimif Codruța a precizat că nu consideră oportună realizarea unor investiții în locuința pe care o ocupă în prezent, în condițiile în care intenționează să se mute. 

2. Solicitarea dnei. Ovidie Amalia privind extinderea locuinței situată în Cisnădie, str. Uzinei, nr. 11, jud. Sibiu
Solicitarea dnei Ovidie Amalia a fost dezbătută în ședința din luna mai, doamna fiind inștiințată printr-o adresă scrisă cu privire la decizia comisiei.

3. Solicitarea dlui. Opriș Cătălin Vasile privind schimbarea titularului contractului
Comisia a analizat cererea de schimbare a titularului contractului de închiriere din numele defunctului Opriș Dumitru în numele dlui Opriș Cătălin Vasile.
S-a constatat necesitatea clarificării situației financiare și a eventualelor datorii existente. Comisia a decis solicitarea unor documente suplimentare privind veniturile membrilor gospodăriei și dovada achitării obligațiilor restante către bugetul local. După completarea documentației, cererea va fi reanalizată.

4. Solicitarea dlui Andrei Adrian Constantin privind prelungirea contractului de închiriere
Comisia a analizat situația locativă și contractuală a solicitantului.
Având în vedere existența unor obligații restante, s-a decis transmiterea unei notificări privind respectarea obligațiilor contractuale. În urma discuțiilor cu dna. consilier juridic Diana Maria Stanciu privind opinia juridică, având în vedere că este o familie compusă din doi copii și doi adulți, se decide cu 6 voturi ,,pentru’’ închierea unui nou contract de închiriere.
 
5. Solicitarea dlui Mocanu Constantin privind prelungirea contractului de închiriere
Comisia a constatat existența unor nereguli și a decis emiterea unei notificări către locatar pentru evacuare. 

6. Solicitarea dlui Brănescu Dan privind prelungirea contractului de închiriere
În urma analizei, membrii comisiei au constatat că spațiul ocupat este excedentar raportat la situația actuală a familiei. Cu 6 voturi ,, pentru’’, comisia a propus identificarea și atribuirea unui alt spațiu locativ corespunzător necesităților solicitantului. 

7. Solicitarea dlui Hodoș Nicolae Florin privind prelungirea contractului de închiriere
Comisia a analizat documentația depusă și a constatat lipsa unor documente necesare soluționării cererii.
S-a decis notificarea solicitantului pentru evacuare. 

8. Solicitarea dlui Oprișor Nicolae privind prelungirea contractului de închiriere
În urma dezbaterilor, membrii comisiei au aprobat cu 6 voturi ,,pentru’’ încheierea unui nou contract de închiriere.

9. Solicitarea dlui Petraș Ionuț Andrei privind cumpărarea spațiului situat în Cisnădie, str. Băilor, nr. 3, corp B, jud. Sibiu
Comisia a analizat solicitarea  și a constatat că spațiul nu este destinat vânzării. În consecință, cererea de cumpărare a fost respinsă.

10. Situația dnei Moldovan Oltea
Comisia a analizat situația prezentată și a constatat necesitatea ridicării deșeurilor și efectuării unor lucrări de igienizare.
Totodată, s-a aprobat cu 6 voturi ,,pentru’’ încheierea unui nou contract de închiriere. 

11. Solicitarea dlui Birta Adrian Octavian privind acordarea unei despăgubiri
Comisia a analizat cererea privind acordarea unei despăgubiri în valoare de 5000 lei pentru prejudiciile produse ca urmare a unei inundații.
În urma dezbaterilor, membrii comisiei au decis ca solicitarea să fie analizată în ședința următoare, dată până la care se va prezenta în cadrul ședinței un Proces – Verbal de Constatare cu privire la cele întâmplate.

12. Solicitarea domnului  Aștefănoaie Marian Nicolae privind extinderea locuinței
Comisia a analizat solicitarea domnului Aștefănoaie Marian Nicolae, iar în urma informațiilor expuse s-a decis încheierea unui act adițional cu actualizarea componenței locuinței.

13.  Pentru locatarii Andrei Adrian Constantin, Moldovan Oltea, Oprișor Nicolae și Brănescu Dan facem următoarea mențiune:
Întrucât spațiile locative care au făcut obiectul contractelor de închiriere și actele adiționale aferente acestora au fost folosite în continuare de către aceștia și familia lor[footnoteRef:1] după expirarea duratei contractelor de închiriere. Apreciem că încheierea unor noi contracte de închiriere trebuie realizată după ce titularii contractelor de închiriere cu termenul expirat  (cunoscând consecințele falsului în declarații[footnoteRef:2]) recunosc perioada în care au locuit cu familia lor în spațiile locative după expirarea termenului contractual, precum și sumele datorate pentru aceaste locuințe și terenul aferent acestora, după caz, pe care se obligă să le achite în totalitate[footnoteRef:3] fie în rate, fie integral la casieria sau în contul Primăriei Orașului Cisnădie în termen de maxim 1 an de la data încheierii noilor contracte de închiriere a spațiilor locative. [1:  Prin familie înțelegem  totalitatea persoanelor care împart (folosesc) aceeași locuință și resurse, indiferent de gradul de rudenie.]  [2:  Conform art. 326 din Codul penal (Legea nr. 286/2009)
(1) Declararea necorespunzătoare a adevărului, făcută unei persoane dintre cele prevăzute în art. 175 sau unei unităţi în care aceasta îşi desfăşoară activitatea în vederea producerii unei consecinţe juridice, pentru sine sau pentru altul, atunci când, potrivit legii ori împrejurărilor, declaraţia făcută serveşte la producerea acelei consecinţe, se pedepseşte cu închisoare de la 6 luni la 2 ani sau cu amendă.
(2) Fapta prevăzută la alin. (1), săvârşită pentru a ascunde existenţa unui risc privind infectarea cu o boală infectocontagioasă, se pedepseşte cu închisoare de la unu la 5 ani sau cu amendă.]  [3:  Plata se poate efectua, conform Anexei 4 la HCL Cisnădienr. 335/29.12.2025:
] 


Prezentul proces-verbal a fost întocmit într-un singur exemplar original, pentru consemnarea celor discutate.

Președinte 
___________________________

Secretar 
___________________________

Membru
___________________________

Membru
___________________________

Membru
___________________________

Membru
___________________________

Membru
___________________________

#) In numerar sau cu card la casieria trimarici Orasu'ui Lisnadie, t -ja Revolujiel nr. 15
b) prin virament bancar, in contul ROSITREZS7621330250XXXXX, cod fiscal
4406002
) plata on-lne, pe ordinul de plata se vor mentiona , obligatoriu, urmatoarele date:
beneficiar Primiria or. Cisnadic, contul ROS3TREZS7621330250XXXXX, cod fiscal
4406002,




